Bela Lugosi
Béla Lugosi, artystenamme fan Béla Ferenc Dezső Blaskó (Lugos (Banaat, Hongarije), 20 oktober 1882 – Los Angeles (Kalifornje), 16 augustus 1956) wie in Amerikaansk-Hongaarsk akteur.

Lugosi is fral bekend fan syn rollen yn grizelfilms, benammen troch syn fertolking fan greve Dracula.

Doe't ein 1931 Frankenstein yn de filmsealen ferskynde, hie net ien it mear oer Lugosi. Boris Karloff wie de nije stjer oan it horrorfirmamint. De akteurs hawwe in pear kear tegearre yn deselde films spile, mar eltse kear kaam Lugosi mear yn 't skaad fan Karloff te stean. In oare faktor yn syn delgong wiene de fermoedens oer syn bannen mei it kommunisme.

Lugosi hat lange jierren oan morfine ferslaafd west, mar hy hat syn ôfhinklikens oerwûn mei in ôfkikprogramma (1954). Hy wie ek de earste Hollywoodakteur dy't syn ferslaving iepenlik yn de media bespriek.

Lugosi stoar op 16 augustus 1956 mei 73 jier yn syn appartemint yn Hollywood oan in hertoanfal, earm en ûngelokkich. Frank Sinatra betelle de begraffenis. Lugosi waard beïerdige yn in folslein Drakula-kostúm op it Holy Cross Cemetery, Culver City.

Wichtige films 
 He Who Gets Slapped (1924)
 Dracula (1931)
 Island of Lost Souls (1932)
 Murders in the Rue Morgue (1932)
 White Zombie (1932)
 The Black Cat (1934)
 Mark of the Vampire (1935)
 The Raven (1935)
 The Invisible Ray (1936)
 Ninotchka (1939)
 Son of Frankenstein (1939)
 Black Friday (1940)
 The Devil Bat (1940)
 Invisible Ghost (1941)
 Spooks Run Wild (1941)
 The Wolf Man (1941)
 The Corpse Vanishes (1942)
 The Ghost of Frankenstein (1942)
 The Ape Man (1943)
 Frankenstein Meets the Wolf Man (1943)
 The Return of the Vampire (1944)
 The Body Snatcher (1945)
 Bud Abbott Lou Costello Meet Frankenstein - mei Bud Abbott en Lou Costello (1948)
 Bela Lugosi Meets a Brooklyn Gorilla (1952)
 Mother Riley Meets the Vampire (1952)
 Glen or Glenda (1953)
 Bride of the Monster (1955)
 Plan 9 from Outer Space (1959)

Keppelings om utens 
 Lugosi: Hollywood's Dracula
 Lugosi Scrapbook

Hongaarsk toanielakteur
Hongaarsk stomme-filmakteur
Hongaarsk filmakteur
Hongaarsk fakbûnslieder
Amerikaansk toanielakteur
Amerikaansk stomme-filmakteur 
Amerikaansk filmakteur
Amerikaansk fakbûnslieder
Amerikaansk persoan fan Hongaarsk komôf
Persoan berne yn 1882
Persoan stoarn yn 1956